මුළු ලොවම එකම දිනයක කම්කරුවා පිළිබඳව කථා බහ කරන දිනය අදයි.කම්කරුවන් වෙනුවෙන් හඬ නඟන ජනරැළි, පෙළපාළි අද දක්නට නැතත් වැඩ කරන ජනතාව අදත් සිය රාජකාරිය වෙනුවෙන් කැපවී සිටිනවා.අප කිසිවෙකුගේ ඇස නොගැටුණු එවන් කම්කරුවන් පිරිසක් සොයා ගියා.කොවිඩ් වසංගතය හමුවේ බොහෝ දෙනා රැකියාවල නිරතවන්නේ තම ජීවිත අවධානම ද නොතකමින්.ඒ අතර සුසාන භූමිවල අදාහනාගාර භාරකරුවන් ඉටුකරන්නේ සුවිශේෂී මෙහෙවරක්.මෙරට ප්‍රථම කොවිඩ් මරණය ආදාහනය කිරීම භාරවන්නේ කොටිකාවත්ත සුසානභූමියේ මෙම අදාහනාගාර ක්‍රියාකරුටයි.දෙදරු පියෙකු වන ඔහු ලොවක් සලිත කළ වසංගත තත්ත්වය හමුවේ වුවත් සිය වගකීම වෙනුවෙන් කැප වුණා.මේ වනවිට ලියනගේ කොවිඩ් ආසාධිතව මියගිය පුද්ගලයන් 60 කට ආසන්න සංඛ්‍යාවකගේ මෘත දේහ ආදාහනය කර තිබෙනවා.ආදාහනයෙන් පසු මෙම අදාහනාගාර සේවකයන්ට අදාහනාගාරය ඇතුලත පවිත්‍රතා කටයුතු සිදුකිරීමේ අවදානම් සහගත වගකීමද පැවරෙනවා.වැඩකරන ජනතාව වෙනුවෙන් කතාකරන බොහෝ දෙනා නිවාඩු සුව වින්දත් ලයනල් අදත් සේවයේ නිරතවනවා.ලයනල් පමණක් නොව තවත් පිරිසක් අදත් වැඩකරන ජනතාව බවට පත්ව සිටිනවා.මේ ඔවුන් ජාත්‍යන්තර කම්කරු දිනය දුටු ආකාරයයි.